CELEX: 62019CN0899
Language: bg
Date: 2019-12-04 00:00:00
Title: Дело C-899/19 P: Жалба, подадена на 4 декември 2019 г. от Румъния срещу решението, постановено от Общия съд (втори състав) на 24 септември 2019 г. по дело T-391/17, Румъния/Комисия

17.2.2020   
            
            
               BG
            
            
               Официален вестник на Европейския съюз
            
            
               C 54/42
            
         
      Жалба, подадена на 4 декември 2019 г. от Румъния срещу решението, постановено от Общия съд (втори състав) на 24 септември 2019 г. по дело T-391/17, Румъния/Комисия
      (Дело C-899/19 P)
      (2020/C 54/46)
      Език на производството: румънски
      
         Страни
      
      
         Жалбоподател: Румъния (представители: E. Gane, L. Lițu, M. Chicu)
      
         Друга страна в производството: Европейска комисия, Унгария
      
         Искания на жалбоподателя
      
      
                  —
               
               
                  да се уважи жалбата, да се отмени изцяло решението на Общия съд по дело T-391/17, да се постанови решение по дело T-391/17, като се уважи жалбата за отмяна на Решение (ЕС) 2017/652,
               
            или
      
                  —
               
               
                  да се уважи жалбата, да се отмени изцяло решението на Общия съд по дело T-391/17 и да се върне дело T-391/17 на Общия съд на Европейския съюз, който да уважи жалбата за отмяна в ново производство и да отмени Решение (ЕС) 2017/652,
               
            
                  —
               
               
                  да се осъди Комисията да заплати съдебните разноски.
               
            
         Основания и основни доводи
      
      
                  
                     A.
                  
               
               
                  
                     Нарушение на разпоредбите на Договорите за ЕС, отнасящи се до правомощията на Съюза
                  
                  Общият съд е допуснал грешка при прилагане на правото, тъй като в нарушение на принципа на предоставената компетентност, прогласен в член 5, параграф 2 от Договора за Европейския съюз, приравнява ценностите, изброени в член 2 ДЕС, на конкретна дейност/цел в обхвата на компетентността на ЕС и приканва Комисията да представи конкретни актове, които имат за основна цел зачитането на правата на лицата, които принадлежат към национални и езикови малцинства, и на богатството на културното и езиковото многообразие.
               
            
                  
                     B.
                  
               
               
                  
                     Нарушение на член 296, втора алинея ДФЕС
                  
                  Общият съд е тълкувал неправилно член 296, втора алинея ДФЕС по отношение на задължението за мотивиране на Комисията, като неправилно е приел, че посоченото задължение е било спазено във връзка с обстоятелствата по делото, в положение, при което Комисията не е изложила правните съображения, които са били от съществено значение в контекста на Решение (ЕС) 2017/652, и освен това е изменила съществено позицията си, изразена по-рано, без да уточнява какво е било настъпилото развитие, което може да обоснове изменението на позицията.
               
            
                  
                     C.
                  
               
               
                  
                     Процесуални пропуски, които могат да нанесат вреда на интересите на жалбоподателя
                  
                  Във връзка с обстоятелството, че в рамките на устната фаза на производството по дело T-391/17 обсъжданията са се съсредоточили по указание на Общия съд само върху аспекти на допустимостта на жалбата за отмяна, докато в контекста на постановеното решение посочената инстанция разглежда единствено аспекти по същество, редовността на производството е била засегната.